b'\n_START_ARTICLE_\nEkliptin\xc4\x97 koordina\xc4\x8di\xc5\xb3 sistema\n_START_PARAGRAPH_\nEkliptin\xc4\x97 koordina\xc4\x8di\xc5\xb3 sistema \xe2\x80\x93 dangaus koordina\xc4\x8di\xc5\xb3 sistema, kuri naudoja ekliptik\xc4\x85 kaip atskaitos plok\xc5\xa1tum\xc4\x85. Ekliptika - dangaus sferos didysis apskritimas, kuriuo vyksta regimasis metinis Saul\xc4\x97s centro jud\xc4\x97jimas. Taip pat ekliptika vadinama \xc5\xbdem\xc4\x97s orbitos projekcija dangaus sferoje.\n_START_SECTION_\nKoordinat\xc4\x97s\n_START_PARAGRAPH_\nEkliptin\xc4\x97je koordina\xc4\x8di\xc5\xb3 sistemoje naudojamos koordinat\xc4\x97s vadinamos ekliptine ilguma \xce\xbb ir ekliptine platuma \xce\xb2. Objekto pad\xc4\x97\xc4\x8diai dangaus sferoje nustatyti per objekt\xc4\x85 ir ekliptikos polius br\xc4\x97\xc5\xbeiamas didysis dangaus sferos pusapskritimis - ekliptin\xc4\x97s platumos apskritimas. Apskritimo lankas nuo ekliptikos plok\xc5\xa1tumos iki objekto yra ekliptin\xc4\x97 platuma, o lankas nuo pavasario lygiadienio ta\xc5\xa1ko iki ekliptikos plok\xc5\xa1tumos - ekliptin\xc4\x97 ilguma. Kadangi koordinat\xc4\x97s nustatomos pagal lygiadieni\xc5\xb3 ta\xc5\xa1kus, b\xc4\x97gant laikui jos kinta d\xc4\x97l \xc5\xbdem\xc4\x97s a\xc5\xa1ies precesijos. D\xc4\x97l \xc5\xa1ios prie\xc5\xbeasties nurodant koordinates visada reikia nurodyti, kokioje epochoje jos buvo u\xc5\xbera\xc5\xa1ytos._NEWLINE_\xc5\xa0i koordina\xc4\x8di\xc5\xb3 sistema naudinga, kai stebimi Saul\xc4\x97s sistemos k\xc5\xabnai, nes vis\xc5\xb3 planet\xc5\xb3 (i\xc5\xa1skyrus Merkurij\xc5\xb3) ir daugumos ma\xc5\xbe\xc5\xb3 objekt\xc5\xb3 orbitos yra beveik vienoje plok\xc5\xa1tumoje, tod\xc4\x97l jie visada stebimi \xc5\xa1alia ekliptikos.'